CELEX: 32018D0500
Language: et
Date: 2018-03-22 00:00:00
Title: Komisjoni rakendusotsus (EL) 2018/500, 22. märts 2018, milles käsitletakse Alpi – Lääne-Balkani raudtee-kaubaveokoridori loomise ettepaneku kooskõla Euroopa Parlamendi ja nõukogu määruse (EL) nr 913/2010 artikliga 5 (teatavaks tehtud numbri C(2018) 1625 all)

26.3.2018   
            
            
               ET
            
            
               Euroopa Liidu Teataja
            
            
               L 82/13
            
         KOMISJONI RAKENDUSOTSUS (EL) 2018/500,
   22. märts 2018,
   milles käsitletakse Alpi – Lääne-Balkani raudtee-kaubaveokoridori loomise ettepaneku kooskõla Euroopa Parlamendi ja nõukogu määruse (EL) nr 913/2010 artikliga 5
   
      
         (teatavaks tehtud numbri C(2018) 1625 all)
      
   
   (Ainult bulgaaria-, horvaadi-, inglis-, saksa- ja sloveenikeelne tekst on autentsed)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. juuli 2017. aasta otsust (EL) 2017/1937 transpordiühenduse asutamise lepingu Euroopa Liidu nimel allkirjastamise ja selle ajutise kohaldamise kohta, (1) eriti selle lepingu artiklit 3,
   võttes arvesse Euroopa Parlamendi ja nõukogu 22. septembri 2010. aasta määrust (EL) nr 913/2010 konkurentsivõimeliseks kaubaveoks kasutatava Euroopa raudteevõrgustiku kohta, (2) eriti selle artikli 5 lõiget 6,
   ning arvestades järgmist:
   
               (1)
            
            
               Kooskõlas määruse (EL) nr 913/2010 artikli 5 lõikega 5 saatsid Austria, Bulgaaria, Horvaatia, Serbia ja Sloveenia raudteetranspordi eest vastutavad ministeeriumid ühiselt komisjonile eelkokkuleppe, mille komisjon sai kätte 16. novembril 2017. Eelkokkulepe sisaldas ettepanekut luua nende nelja liikmesriigi ja Serbia territooriumil uus Alpi – Lääne-Balkani raudtee-kaubaveokoridor.
            
         
               (2)
            
            
               Komisjon vaatas eelkokkuleppes sisalduva ettepaneku määruse (EL) nr 913/2010 artikli 5 lõike 6 kohaselt läbi ja leiab, et ettepanek on kooskõlas nimetatud määruse artikliga 5 allpool esitatud põhjustel.
            
         
               (3)
            
            
               Liidu ja Kagu-Euroopa osalisriikide allkirjastatud transpordiühenduse asutamise lepingu I.2 lisas on esitatud õiguslik alus Serbia osalemiseks raudtee-kaubaveokoridorides, nimetades kohaldatavate liidu õigusnormide hulgas ka määrust (EL) nr 913/2010. 24. novembril 2017 ratifitseeris Serbia transpordiühenduse asutamise lepingu, mida on ajutiselt kohaldatud alates 27. novembrist 2017. Serbia on võtnud kohustuse võtta oma siseriiklikusse õigusse üle asjakohased liidu õigusaktid vastavalt transpordiühenduse asutamise lepingule ja igal juhul enne kavandatud raudtee-kaubaveokoridori loomist.
            
         
               (4)
            
            
               Komisjon leiab, et ettepanekus on võetud määruse (EL) nr 913/2010 artiklis 4 sätestatud kriteeriume arvesse järgmiselt.
               
                            
                        
                        
                           Punkt a: kavandatud marsruut ühendab nelja liikmesriiki ja Serbiat.
                        
                     
                            
                        
                        
                           Punkt b: koridori kavandatud põhimarsruudil
                           
                                        
                                    
                                    
                                       Salzburg – Villach – Ljubljana – /
                                    
                                 
                                        
                                    
                                    
                                       Wels / Linz – Graz – Maribor –
                                    
                                 
                                        
                                    
                                    
                                       Zagreb – Vinkovci / Vukovar – Tovarnik – Beograd – Sofia – Svilengrad (Bulgaaria–Türgi piir)
                                    
                                 kasutataks suuremas osas liine, mis on asjaomaste liikmesriikide puhul osa TEN-T põhivõrgust ja Serbia puhul näitlik põhivõrk (3). Põhimarsruudi rakendamise jaoks ettenähtud muud lõigud on osa üldisest võrgust. Lisaks sisaldab RNE koridori C11 keskmine osa kavandatud raudtee-kaubaveokoridori põhimarsruuti Salzburgist Bulgaaria–Türgi piirini.
                        
                     
                            
                        
                        
                           Punkt e: kavandatav koridor täiendab olemasolevaid raudtee-kaubaveokoridore Kagu-Euroopas, tagades eelkõige juurdepääsu piirkondadele, mis ei ole siiani raudtee-kaubaveokoridoride võrguga kaetud. Samuti tagatakse sellega alternatiivne marsruut kahele olemasolevale raudtee-kaubaveokoridorile (Ida / Vahemere idaosa ja Rein–Doonau), mis suurendab võimalusi koridoridevaheliste hädaolukordade juhtimiseks, tuginedes täiendavatele ümbersõidumarsruutidele; sellega tugevdatakse raudtee-kaubaveo vastupidavust, eelkõige tõsiste häirete korral.
                        
                     
                            
                        
                        
                           Punkt f: kavandatud marsruut on peamine raudteetelg kaubaveoks Lääne-Balkani piirkonnas. Varem veeti selles koridoris märkimisväärselt suuremas mahus kaupa, kui veetakse praegu hinnanguliselt kõige suurema koormusega lõikudel. Tegelikult on raudtee-kaubaveo arendamiseks suur potentsiaal, see tähendab ühelt transpordiliigilt teisele üleminekuks või üldiste veomahtude arenguks kahel alamturul, mille jaoks võib Alpi – Lääne-Balkani raudtee-kaubaveokoridor kasu tuua. Seda ühest küljest kaubaveo puhul piirkondades, mida see koridor otseselt teenindab, ning nende piirkondade ja Euroopa muude osade vahel ning teisest küljest kaubaveo puhul, mis läbib seda koridori täies pikkuses. Eelkõige võib selle koridori abil katta märgatavat nõudlust raudtee ühendkaubavedude järele liidu ja Türgi vahel.
                        
                     
                            
                        
                        
                           Punkt g: koridoriga pannakse alus parematele ühendustele liikmesriikide ja Euroopa kolmandate riikide vahel, kuna see hõlmab ka Serbiat ja hõlbustab ühendust Türgiga Bulgaaria–Türgi piiril, tagades otseühenduse Lääne-/Kesk-Euroopa ja Türgi vahel.
                        
                     
                            
                        
                        
                           Punkt h: 2017. aasta suvel konsulteeriti Alpi – Lääne-Balkani raudtee-kaubaveokoridori rajamise küsimuses võimalike taotlejatega. 20 ettevõtet avaldas sellele toetust, nagu on märgitud eelkokkuleppe III lisas. Nende ettevõtete hulgas oli 13 raudteeveo-ettevõtjat, kolm ühendveoettevõtjat, kolm ekspediitorit ja üks veeremiomanik.
                        
                     
                            
                        
                        
                           Punkt i: kavandatud koridor tagab vahetu juurdepääsu asjaomastes liikmesriikides asuvatele peamistele terminalidele. Intermodaalsed ühendused Doonau ja Sava jõega on tagatud eri kohtades. Lisaks on tänu ühendusele muude raudtee-kaubaveokoridoridega tagatud juurdepääs meresadamatele (eelkõige Koper ja Rijeka).
                        
                     
         
               (5)
            
            
               Asjaomased taristuettevõtjad on avaldanud kõnealusele uuele raudtee-kaubaveokoridorile toetust ühise toetuskirjaga, nagu on märgitud eelkokkuleppe II lisas.
            
         
               (6)
            
            
               Käesoleva otsusega ettenähtud meetmed on kooskõlas määruse (EL) nr 913/2010 artikli 21 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Austria, Bulgaaria, Horvaatia, Serbia ja Sloveenia raudteetranspordi eest vastutavate ministeeriumide ühiselt komisjonile saadetud eelkokkulepe, mille komisjon sai kätte 16. novembril 2017 ning milles käsitletakse Alpi – Lääne-Balkani raudtee-kaubaveokoridori loomist ja tehakse ettepanek nimetada raudtee-kaubaveokoridori põhimarsruudiks marsruut
   
                
            
            
               Salzburg – Villach – Ljubljana – /
            
         
                
            
            
               Wels/Linz – Graz – Maribor –
            
         
                
            
            
               Zagreb – Vinkovci / Vukovar – Tovarnik – Beograd – Sofia – Svilengrad (Bulgaaria–Türgi piir),
            
         on kooskõlas määruse (EL) nr 913/2010 artikliga 5.
   Artikkel 2
   Käesolev otsus on adresseeritud Bulgaaria Vabariigile, Horvaatia Vabariigile, Austria Vabariigile, Sloveenia Vabariigile ja Serbia Vabariigile.
   
      Brüssel, 22. märts 2018
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  ELT L 278, 27.10.2017, lk 1.
   
      (2)  ELT L 276, 20.10.2010, lk 22.
   
      (3)  Komisjoni 4. veebruari 2016. aasta delegeeritud määrus (EL) 2016/758, millega muudetakse Euroopa Parlamendi ja nõukogu määrust (EL) nr 1315/2013 seoses III lisa kohandamisega (ELT L 126, 14.5.2016, lk 3).